Sa’adatu Muhammad Ka’oje

Hajiya Sa'adu Muhammad Ka'oje Ta kasance mai san ganin yara Maza da kuma Mata sun samu ingantaccen ilimi da cigaba a rayuwarsu.

 Haihuwa 
Sa’adatu Muhammad Ka’oje an haife ta a shekarar 1972 a Unguwar Titin Koko a Sakkwaton Najeriya.

 Karatu 
Tayi karatun firamere a Makarantar Model da ke kan titin Birnin Kebbi wacce a yanzu aka fi sani da Makarantar Kimiyya ta Yakubu Mu’azu. Bayan ta gama aka kaita Kwalejin Tarayya da ke Okigwe a Jihar Imo ta fara makarantar sakandare a can kafin a mayar da ita Kwalejin Tarayya ta Gusau inda ta kammala karatun sakandire. Bayan nan ta shiga Kwalejin Ilimi ta Shehu Shagari inda ta samu takardar shaidar ilimi ta kasa (NCE). Daga nan ta wuce Jami’ar Usman Dan Fodiyo duk a Sakkwato ta samu shaidar digiri na farko, bayan ta kammala ne ta fara aiki da makarantu masu zaman kansu daga nan ta samu aikin malanta a makarantun gwamnati.

 Shugabanci 
Ita ce Shugabar makarantar Firamare da ke Ƙaramar Sakandare ta Turaki da ke kan Titin Sarki Yahaya a birnin Sakkwato.

 Manazarta 

category:Rayayyun Mutane
category:Haifaffun 1972